cyanic-selkie/wikianc huggingface dataset:
Մոնս Զելմերլով
Կյանք և կարիերա
2013 թվականին նա սկեսց աշխատել իր երրորդ Barcelona Sessions ձայնասկավառակի վրա։ Մինչ թողարկելը նա հանդես եկավ մի քանի սինգլներով, որոնցից էին "Broken Parts" (Կոտրված հատվածներ), "Beautiful Life" (Գեղեցիկ կյանք) , "Run For Your Life" (Վազի՛ր քո կյանքի համար) , "Parallels" (Զուգահեռներ) երգերը։ Ձայնասկավառակը թողարկվեց 2014 թվականի փետրվարին ։
Մոնսը հանդես եկավ նաև Melodifestivalen 2013-ում, սակայն այս անգամ որպես երգահան։ Իր "Hello Goodbye" (Ողջույն, ցտեսություն) երգը եզրափակիչ չհասավ ։ Այն կատարում էին Էրիկ Սեգերստեդը և Թոն Դեմիլը։ 2013 թվականին Մոնսը հանդես եկավ նաև նոև շվեդական Spök մյուզիքլում ։
Զելմերլովը ևս մեկ անգամ մասնակցեց Melodifestivalen-ին այս անգամ 2015 թվականին։ Նա եզրափակչում հաղթեց 288 միավորով և իրավունք ստացավ ներկայացնել Շվեդիան Եվրատեսիլ 2015 երգի մրցույթում իր "Heroes" (Հերոսներ) երգով ։ Նույն մրցույթին նա մասնակցում էր նաև որպես "Det rår vi inte för" երգի հեղինակ, որը կատարվում էր Բեհրանգ Միրիի կողմից, սակայն այս երգը հասավ մինչև Երկրորդ շանս փուլ ։
Եվրատեսիլ 2015 թվականի եզրափակչի քվեարկության արդյունքում Մոնսը հավաքում է 365 միավոր և ճանաչվում է հաղթող ։
Անձնական կյանքը
Զելմերլովը ունի մեկ կրտսեր քույր։ 2008-2011 թվականներին լրատվամիջոցների կողմից ակտիվ լուսաբանվում էր նրա և շվեդ մոդել և երգչուհի Մարի Սերնեհոլտի սիրավեպը։ 2004 թվականի դեկտեմբերի 26-ին Մոնսը իր ընտանիքի հետ Թայլանդում փրկվել է Հնդկական օվկիանոսում տեղի ունեցած ցունամիից ։
Ալթունգաշ
Բնակչության մասին տեղեկություններ չեն պահպանվել։
Մոնս Զելմերլով
Ծանոթագրություններ
Կատեգորիա:Շվեդ երգիչներ Կատեգորիա:21-րդ դարի երգիչներ Կատեգորիա:Շվեդ դերասաններ
Ալթունգաշ
Ծանոթագրություններ
Կատեգորիա:Արևմտյան Հայաստանի գյուղեր
Après
Après, Իգգի Պոպայի 16֊րդ ալբոմը, որը ստեղծվել է 2012 թվականի մայիսի 9֊ին ։ «Après» ալբոմը իր մեջ ընդգրկում է մասամբ անգլերեն և ֆրանսերեն երգեր ։ Ենթադրվում է, որ սա երաժշտի վերջին սոլո ձայնասկավառակն էր, որը մեծ խոչընդոտ հանդիսացավ «The Stooges» խմբի համար ։
Ծանոթագրություններ
Կատեգորիա:2012 ալբոմներ
Ֆրանսիական բանակի գեներալ
Ֆրանսիական բանակի գեներալ (général d’armée), պաշտոնական կոչում Ֆրանսիայի զինված ուժերում, որը պաշտոնապես հետևում է Ֆրանսիայի մարշալի կոչմանը, սակայն չի ենթարկվում վերջինիս։
Պատմություն
Կոչումը սահմանվել է 1939 թվականի հունիսի 6-ին, Ֆրանսիայի Հանրապետության նախագահի հրամանագրով, որը հրապարակվել է Journal Officiel de la République Française պարբերականով, ռազմածովային նավատորմի և ավիացիայի նախարարների համատեղ զեկույցից հետո։ Նրանք եկել են այն եզրակացության, որ ավելի բարձր հիերարխիան ավելի հաճախ կապված է եղել այլ երկրներից մեկի հետ, որը հաճախ ունեցել է ավելի քան երկու գեներալի կոչում։ Ըստ անհրաժեշտության` այդ հարցի լուծման համար ստեղծվել է երկու պաշտոն` բանակի գեներալ և կորպուսի գեներալ։ Հրամանագիրը նախատեսում էր նաև, որ դիվիզիոնային գեներալները, որոնք արդեն ղեկավարում էին կորպուսը, կորպուսային գեներալներ էին, իսկ բարձրագույն զինվորական խորհրդի կազմում ընդգրկված գեներալները՝ բանակային գեներալներ։
Ֆրանսիական բանակի առանձնահատկություններ
Պաշտոնապես սա բարձրագույն հրամանատարական պաշտոններ զբաղեցնող դիվիզիոն գեներալների «կոչումն ու անվանումն է» (rang et appellation) (բանակի շտաբի պետ (գլխավոր շտաբ), Ֆրանսիայի նախագահի անձնական ռազմական շտաբի պետ, ցամաքային զորքերի շտաբի պետ, ազգային ժանդարմերիայի գլխավոր տնօրենի և այլն)), սակայն զինվորական կոչում չէ։
Տարբերանշանն առանձնանում է ուսադիրների վրայի հինգ աստղերով։
Ֆրանսիայի ռազմաօդային ուժերում այն համապատասխանում է ռազմաօդային ուժերի բանակի գեներալի կոչմանը (General d’Armee Aerienne), ռազմածովային նավատորմում` ծովակալի կոչմանը (Amiral):
Արտաքին հղումներ
Կատեգորիա:Զինվորական կոչումներ
Քլիֆտոն Շենիե
Քլիֆտոն Շենիե (Clifton Chenier, ) ,,, ամերիկացի ակորդեոնահար, երգիչ, երգերի հեղինակ. զայդեկո երաժշտական ոճի ամենանշանավոր ներկայացուցիչներից մեկը (հռչակվել է «Զայդեկոյի արքա», ինչպես նաև՝ «Հարավի արքա»/also billed as the King of the South ): Նա հաճախ զայդեկոն միահյուսել է բլյուզին և ռիթմ ՛նդ բլյուզին։ Առաջին երաժիշտն է եղել, որն օգտագործել է ակորդեոնը բլյուզ նվագելու համար ։ 1983 թվականին «Գրեմմի» մրցանակի է արժանացել «Ազգագրական կամ ավանդական ֆոլկ ոճի լավագույն ձայնագրություն» անվանակարգում («I'm Here!» ալբոմի համար)։ Ճանաչված երաժիշտներ էին նաև Քլիֆտոնի եղբայրը՝ Քլիվլենդ Շենիեն և որդին՝ Քլեյտոն Ջոզեֆ Շենիեն։ Վերջինս, սկսած 1987 թվականից, համերգներով շրջագայել և ալբոմներ է ձայնագրել հոր հիմնադրած նվագախմբի հետ  ։
Քլիֆտոն Շենիեի մասին Լես Բլանկը 1973 թվականին նկարահանել է Hot Pepper փաստավավերագրական կինոնկարը։
Մրցանակներ և պատիվներ
1984 թվականին Քլիֆտոն Շենիեն աժանացել է Արվեստների ազգային հիմնադրամի սահմանած National Heritage Fellowship դրամական մրցանակին, որը համարվում է Միացյալ Նահանգների կառավարության կողմից շնորհվող բարձրագույն պատիվներից մեկը ֆոլկի և ավանդական արվեստների ասպարեզում։
Շենիեն հետմահու ներառվել է բլյուզի փառքի սրահում (1989 թվականին) և Լուիզիանա նահանգի երաժշտական փառքի սրահում (2011 թվականին)։
2014 թվականին նրան հետմահու շնորհվել է հեղինակվոր «Գրեմի» մրցանակ՝ ստեղծագործական իր ողջ գործունեության ընթացքում ձեռք բերած նվաճումների համար ։
2015 թվականին ԱՄՆ Կոնգրեսի գրադարանը Քլիֆտոն Շենիեի Bogalusa Boogie ալբոմը արժանացրել է ձայնագրությունների ազգային գրանցամատյանում պահպանության՝ համարելով «մշակույթի, պատմության, գեղարվեստականության տեսակետներից նշանակալի երևույթ»։
Արտաքին հղումներ
Կատեգորիա:Ամերիկացի ակորդեոնահարներ Կատեգորիա:Ամերիկացի երաժիշտներ Կատեգորիա:Ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:«Գրեմմի» մրցանակի դափնեկիրներ Կատեգորիա:20-րդ դարի ամերիկացի երգիչներ
Իսրայելում դիվանագիտական ներկայացուցչությունների ցանկ
12 երկրներ պատվավոր հյուպատոսություններ ունեն Երուսաղեմում, իսկ 9 երկրների Երուսաղեմում տեղակայված հյուպատոսությունները սպասարկում են Արևմտյան ափի և Գազայի հատվածի բնակիչներին։ Վերջիններս չեն համարվում Իսրայելում գործող դիվանագիտական առաքելություններ, չնայած տեղակայված են Երուսաղեմի համայնքային տարածքում։
Դիվանագիտական գրասենյակներ Երուսաղեմում
Որոշ երկրներ ունեն կամ հայտարարել են Երուսաղեմում առևտրային կամ մշակութային գրասենյակների բացման իրենց մտադրության մասին։ Դրանցից մի քանիսն ունեն դիվանագիտական կարգավիճակ՝ որպես Թել Ավիվում տեղակայված դեսպանության մասնաճյուղ։ Այդ առաքելությունների մեծ մասը բացվել են 2019 թվականին Երուսաղեմ ԱՄՆ դեսպանության տեղափոխումից հետո.
Այլ առաքելություններ Երուսաղեմում
Կան մի քանի երկրներ, որոնք Երուսաղեմի համայնքային տարածքում տեղակայված հյուպատոսություններ ունեն, սակայն սպասարկում են միայն Արևմտյան ափին և Գազայի հատվածին։ Այս առաքելություններն ուղղակիորեն հավատարմագրված չեն Պաղեստինյան ազգային վարչությունում կամ էլ Իսրայելում։ 1844-2019 թվականներին ԱՄՆ-ն գլխավոր հյուպատոսություն ուներ Երուսաղեմում, որը ապահովում էր նաև հարաբերությունները Պաղեստինի հետ։ 2019 թվականի մարտին ամերիկյան գլխավոր հյուպատոսությունը միացավ Երուսաղեմում ԱՄՆ նորաբաց դեսպանությանը, իսկ դրա մի շարք պարտավորություններ փոխանցվեցին Դեսպանության Պաղեստինի հետ հարաբերությունների նորաստեղծ բաժնին ։
Ստորև թվարկված երկրներն առանձին դեսպանություններ ունեն Իսրայելում։ Պաղեստինի ազգային վարչությունում հավատարմագրված դիվանագիտական առաքելությունները, որոնք գործում են Արևմտյան ափում և Գազայի հատվածում, կարելի է գտնել «Պաղեստինում դիվանագիտական ներկայացուցչությունների ցանկ» հոդվածում։
Ոչ ռեզիդենտ դեսպանություններ
Թուրքիայի մայրաքաղաք Անկարայում տեղակայված. Եգիպտոսի մայրաքաղաք Կահիրեում տեղակայված. Մեծ Բրիտանիայի մայրաքաղաք Լոնդոնում տեղակայված. Ֆրանսիայի մայրաքաղաք Փարիզում տեղակայված. Իտալիայի մայրաքաղաք Հռոմում տեղակայված. Այլ ռեզիդենտ քաղաքներ.
Հայոց ցեղասպանության հուշարձան (Վանաշեն)
Հայոց ցեղասպանության հուշարձան, խաչքար-հուշակոթող Արարատի մարզի Վանաշեն գյուղում։
Պատմություն
Խաչքարը նվիրված է Հայոց ցեղասպանության զոհերի հիշատակին։ Տեղադրվել է Հայոց ցեղասպանության 100-ամյա տարելիցին ընդառաջ, 2015 թվականի ապրիլի 20-ին ։ Հուշակոթողի բացման արարողությանը ներկա են գտնվել Արարատի փոխմարզպետ Իլիչ Շադյանը, ՀՀ քաղաքական և ռազմական գործիչ Գրիգոր Գրիգորյանը, Հայր Սամվել աբեղա Մխիթարյանը, վանեցիների, սասունցիների, մշեցիների սերունդներ, հոգևորականներ՝ Արարատյան հայրապետական թեմից։
Տվյալներ
Խաչքար-հուշակոթողը կառուցվել է համայնքային բյուջեի միջոցներով։ Հուշակոթողը կառուցվել է ընդարձակ հրապարակի վրա, ունի 3.5 մետր բարձրություն։ Խաչքարը խորհրդանշում է ցեղասպանված հայերի, հայ մշակույթի ոչնչացումը, հրեշտակները՝ թուրքական յաթաղանին զոհ դարձած մանուկներն են ։
Արտաքին հղումներ
Կատեգորիա:Արարատի մարզի հուշարձաններ Կատեգորիա:Հայոց ցեղասպանության հուշարձաններ
The Apostasy
The Apostasy (անգլերենից թարգմանած՝ հավատուրացություն), լեհական Behemoth բլեկ/դետ-մետաղ-խմբի ութերորդ ստուդիական ալբոմն է։ Դուրս է եկել 2007 թվականի հուլիսի 2-ին Եվրոպայում Regain Records լեյբլով և 2009 թվականի հուլիսի 17-ին ԱՄՆ-ում Century Media Records լեյբլով։ The Apostasy ալբոմը ձայնագրվել է Ռադիո-Գդանկս ստուդիայում 2006 թվականի մարտից մինչև 2007 թվական։ The Apostasy ալբոմը նորամտել է Billboard 200-ում 56-րդ տեղում։
Ալբոմի ձայնագրումը
Նոր նյութի վրա սկսել են աշխատել Demigod ալբոմին աջակցելու նպատակավ կատարած հյուրախաղերից հետո և ձայնագրումը տևել է 3 ամիս անընդմեջ։ The Apostasy ալբոմը կրճատվել է Դանիել Բերգստրենդի կողմից Dug Out Studio-ում (Շվեդիա) 2007 թվականի մարտին։ Մաստերինգը ստեղծվել է Բյորնոմ Էնգելմանի կողմից Cutting Room Studios-ում 2007 թվականի մարտին Ստոքհոլմում։ Գործի մեծ մասն ընկել էր հարվածային նվագող Inferno-ի վրա, նա փորձել է նվագել նույն ստեղծագործությունը մի քանի անգամ, բայց ոչ մեկը չգոհացրեց նրան։ Հարվածայինների ձայնագրումը տևեց 10 օր, չհաշված ձայնի կարգավորման և համատասխան բարձրախոսների գտնման վրա ծախսած մեկ շաբաթը։ Դրանից հետո խումբն անցավ կիթառների ձայնագրմանը։ Ադամ «Nergal» Դարսկին մեկնաբանել է ալբոմը.
The Apostasy-ի ձայնագրմանը «Inner Sanctum» երգի ժամանակ մասնակցել են նաև Ուորել Դեյնը և Լեշեկ Մոժդժերը։
Ալբոմի ոճը
Ի տարբերություն Behemoth-ի այլ ալբոմների՝ այստեղ օգտագործվում է դաշնամուր և հոգևոր հատվածներ։ Փողերի եռյակ, տրոմբոններ, շչակներ, որոնք օգտագործվել են ալբոմի մի քանի երգերում։ Ալբոմը դուրս է եկել նաև վինիլային ֆորմատով՝ սահմանափակված 500 կրկնօրինակներով ։
Ալբոմի վերնագիրը
Ալբոմի վերնագիրը վերաբերվում է «դավաճանություն» տերմինին, խոսքը կրոնի դավաճանությանն է վերաբերվում։ Հավատուրացությունը իրենից ներկայացնում է ինքնակամ հրաժարում սեփական կրոնից կամ հոգևոր պարտականություններից կամ հիերարխիայի եկեղեցուն ենթարկվելը։ Ալբոմի համար շապիկ պատրաստել է Կշիշտով «Սադո» Սադկովսկին Մալբորկի ֆոտոսեսիայի ժամանակ։ Շապիկի վրա նկարված է հնդիկ աստվածուհի Կալին ։
Այլ փաստեր
«Prometherion» երգի համար նկարահանվել է տեսահոլովակ։ Այդ երգի թեման ներշնչվել է Պերս Բիշի Շելլի «Prometheus Unbound» դրամայով։
ԱՄՆ-ում Ozzfest փառատոնի սահմաններում The Apostasy ալբոմը երգվել է այնպիսի արտիստների մասնակցությամբ, ինչպիսին են Lamb of God, Hatebreed, Static-X, Ozzy Osbourne, DevilDriver, Nile, և Lordi: Օգոստոսի 15-ին՝ համերգից առաջ, փառատոնի սահմաններում խմբի առաջնորդ «Ներգալը» սկսեց կիթառի դասեր տալ, ներկայացնելով հին և նոր երգերը, ներառյալ «Summoning of the Ancient Ones», «Conquer All» և «Demigod».
2008 թվականի հունվարի 11-ի խումբը հայտարարեց ձայնագրման պայմանագրի մասին Nuclear Blast Records и Metal Blade Records լեյբլով։ Նույն տարին էլ հայտարարեց նոր ստուդիային ալբոմի և DVD-ի վրա աշխատանք սկսելու մասին։
Հունվարի 28-ին և 29-ին տեղի ունեցավ «The Apostasy» ալբոմի «At The Left Hand Ov God» երգի տեսահոլովակի նկարահանումը։ Նույն տարվա ապրիլին Behemoth-ը Dimmu Borgir և Keep Of Kalessin խմբերի հետ համերգներով այցելեց ԱՄՆ-ի և Կանադայի 24 քաղաքներ, որին զուգահեռ ընթանում էր նաև ալբոմի ձայնագրումը, որը ամբողջ աշխարհով վաճառվեց 70 000 օրինակով։
2008 թվականի հունիսին Mystic-ի ջանքերով «The Apostasy»-ը DVD-ի հետ վերաարտադրվեցին, որը բաղկացած էր վիդեոյից, որը ներկայացնում էր ալբոմի ձայնագրման ընթացքը։ Նույն թվականի սեպտեմբերին «At The Left Hand Ov God» առաջադրվել է լեհական փառատոնում լավագույն ռեժիսուրա կատեգորիայում և ստացել է գրան-պրի լավագույն տեսահոլովակի համար։
Դիրքը չարտերում
Ալբոմ — Billboard (Հյուսիսային Ամերիկա)
Ծանոթագրություններ
Կատեգորիա:2007 ալբոմներ Կատեգորիա:Երաժշտական ալբոմներ
Լը Կարդոնուա
Լը Կարդոնուա (Le Cardonnois), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 75 մարդ, բնակչության խտությունը` 31.65 մարդ/կմ²։ Բնակավայրը զբաղեցնում է 2.37 կմ² տարածք։
Տնտեսություն
2010 թվականին ուներ 65 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 14։ Ակտիվության ցուցանիշը կազմում է 78,5 %։ 51 աշխատունակ մարդկանցից աշխատել է 48 անձ (26 տղամարդ և 22 կին)։ Գործազուրկ են եղել 3 անձ (1 տղամարդ և 2 կին)։ 14 անաշխատունակներից 6-ը եղել են աշակերտներ կամ ուսանողներ, 3-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մ.թ.ա. 1397
Մահեր
Կատեգորիա:Մ.թ.ա. 1397 Կատեգորիա:Տարեթվեր
Վիկտոր Դիկ
Վիկտոր Դիկ (Viktor Dyk, ), չեխ գրող, արձակագիր, դրամատուրգ, հրապարակախոս, ազգայնական, քաղաքական գործիչ, իրավաբան։
Կենսագրություն
Վիկտոր Դիկը ծնվել է 1877 թվականին Պշովկայի Մելնիկ քաղաքի մոտ։ Սովորել է Պրահայի գիմնազիայում, այնուհետև Պրահայի Կարլի համալսարանի իրավաբանական ֆակուլտետում։ 1907 թվականից մինչև մահ եղել է «Լումիր» (Lumír) ամսագրի խմբագիրը։ Խմբագրել է նաև «Սամոստատնոստ» (Samostatnost) ամսագիրը, 1918 թվականին եղել է «Նարոդնի լիստի» (Národní listy) թերթի խմբագիր։ Առաջին համաշխարհային պատերազմի ժամանակ մամուլում տարածած իր քաղաքական հայացքների համար ձերբակալվել և բանտարկվել է Վիեննայում։
Քաղաքական գործունեությամբ զբաղվել է 1911 թվականից որպես Պետական առաջադիմական կուսակցության (Státoprávně pokroková strana) անդամ։ 1918 թվականին հիմնադրել է Ազգային ժողովրդավարական կուսակցությունը և ընտրվել է խորհրդարանի պատգամավոր, 1925 թվականին՝ սենատոր։ Եղել է նախագահ Թոմաշ Մասարիկի քաղաքականության հակառակորդը։
Ընտանիք
1928 թվականին ամուսանցել է գրող, ժուռնալիստ Զդենկա Գասկովայի հետ։
Մահը
Մահացել է 1931 թվականի մայիսի 14-ին Լոպուդ կղզու (Հարավսլավիա) մոտակայքում՝ լողի դասընթացի ժամանակ սրտի կաթվածից։
Ստեղծագործություններ
Վիկտոր Դուկի ստեղծագործությունները խիստ բազմազան են։ Գրական ասպարեզ է մտել 1890-ական թվականներին։ Նրա վաղ շրջանի լիրիկական ստեղծագործությունների վրա նշանակալից ազդեցություն է թողել դեկադենտական պոեզիան։ Վիկտոր Դիկի էպիկական պոեզիան («Ապստամբներ, 1903, «Յոթ սիրահարված ավազակներ», 1907») ռոմանտիկ բնույթ են կրում։ 1900-ական թվականներին Դիկը հրատարակել է «Սատիրաներ և սարկազմներ» (1905) և «Մեր գյուղի հեքիաթները» (1910) ժողովածուները, որոնցում արտացոլվել է հեղինակի քննադատական վերաբերմունքը դեպի ավստրո-հունգարական միապետությունն ու չեխ քաղաքական կյանքը ։
Վիկտոր Դիկի ստեղծագործական ժառանգությունից մեծագույն արժեք են ներկայացնում առաջին համաշխարհային պատերազմի տարիներին ստեղծած նրա բանաստեղծությունների հետևյալ ժողովածուները՝ Այս ժողովածուները հեղինակի «Ռազմական տետրալոգիա» բանաստեղծությունների ընդհանուր գիրքն են կազմում։
Չեխոսլովակյան բուրժուական պետության ստեղծումից հետո Վիկտոր Դիկն անցել է քաղաքական ծայրահեղ ռեակցիոն դիրքեր։ Այդ շրջանի նրա բանաստեղծությունները գունավորված են միստիցիզմի գաղափարներով, դրանցում հնչում են նացիոնալիստական մոտիվներ ։
Արտաքին հղումներ
Կատեգորիա:Չեխ բանաստեղծներ Կատեգորիա:Չեխ գրողներ Կատեգորիա:20-րդ դարի վիպասաններ Կատեգորիա:Չեխ դրամատուրգներ Կատեգորիա:Չեխ արձակագիրներ Կատեգորիա:Հրապարակախոսներ Կատեգորիա:Չեխիայի քաղաքական գործիչներ Կատեգորիա:Չեխ լրագրողներ Կատեգորիա:Կարլի համալսարանի շրջանավարտներ Կատեգորիա:Չեխ իրավաբաններ Կատեգորիա:Սրտամկանի ինֆարկտից մահացածներ
Սեդինի
Սեդինի (Sedini), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1403 մարդ (2008 թվականի տվյալով), բնակչության խտությունը կազմում է 34 մարդ/կմ²։ Զբաղեցնում է 41 կմ² տարածք, փոստային ինդեքս՝ 7035, հեռախոսային կոդ՝ 079:
Ժողովրդագրություն
Բնակչություն դինամիկան
Արտաքին հղումներ
Կատեգորիա:Իտալիայի բնակավայրեր
Անգել Ռուսև
Անգել Ռուսև (Ангел Христов Русев, ), բուլղարացի ծանրորդ, աշխարհի առաջնության բրոնզե մեդալակիր, 2021, 2022 և 2023 թվականների Եվրոպայի առաջնության չեմպիոն, 2019 թվականի Եվրոպայի առաջնության մրցանակակիր, 2018 թվականի Եվրոպայի պատանիների չեմպիոն։
Կենսագրություն
2017 թվականին բուլղարացի ծանրորդը հանդես է եկել աշխարհի պատանեկան առաջնությունում և մինչև 56 կգ քաշային կարգում զբաղեցրել է 12-րդ տեղը։
Նույն քաշային կարգում 2017 թվականին Անգել Ռուսևը Եվրոպայի պատանիների առաջնությունում արժանացել է բրոնզե մեդալի՝ 221 կգ ընդհանուր արդյունքով։
Հաջորդ տարի Եվրոպայի մեծահասակների առաջնությունում բուլղարացի թեթև ատլետը զբաղեցրել Է 5-րդ տեղը՝ երկամարտի 233 կգ ընդհանուր արդյունքով։ Նույն թվականին Եվրոպայի երիտասարդական առաջնությունում նա հաղթող է ճանաչվել։ 2018 թվականին մասնակցել է Աշխաբադում կայացած աշխարհի առաջնությանը, որտեղ մինչև 55 կգ քաշային կարգում զբաղեցրել է 6-րդ հորիզոնականը ։
2019 թվականի Բաթումում տեղի ունեցած Եվրոպայի առաջնությանը Անգել Ռուսևը երկու վարժությունների արդյունքում դարձել է արծաթե մեդալակիր։ Պոկում վարժությունում նա դուրս է մնացել եռյակից, իսկ հրում վարժությունում նվաճել է փոքր ոսկե մեդալ ։
2021 թվականի ապրիլին Մոսկվայում տեղի ունեցած Եվրոպայի առաջնությունում, մինչև 55 կգ քաշային կարգում Անգել Ռուսևը 258 կգ արդյունքով գրավել է առաջին տեղը և դարձել Եվրոպայի չեմպիոն։ «Պոկում» վարժությունում նա 111 կգ արդյունքով նվաճել փոքր բրոնզե մեդալ, իսկ «հրում» վարժությունում 147 կգ՝ փոքր ոսկե մեդալ ։
2021 թվականի դեկտեմբերին մասնակցել է Տաշքենդում տեղի ունեցած աշխարհի առաջնությանը։ Մինչև 55 կգ քաշային կարգում Անգելը երկու վարժությունների հանրագումարով 254 կգ քաշային կարգում դարձել է աշխարհի առաջնության բրոնզե մեդալակիր։ «Հրում» վարժությունում բուլղարացի ծանրորդը նվաճել է փոքր ոսկե մեդալ (144 կգ) ։
2022 թվականի մայիսին Տիրանայում տեղի ունեցած Եվրոպայի առաջնությունում Անգել Ռուսևը մինչև 55 կգ քաշային կարգում 257 կգ արդյունքով գրավել է առաջին տեղը և դարձել Եվրոպայի կրկնակի չեմպիոն։
Երևանում տեղի ունեցած Եվրոպայի 2023 թվականի առաջնությունում Անգել Ռուսևը մինչև 55 կգ քաշային կարգում երրորդ անգամ անընդմեջ ճանաչվել է աշխարհամասի չեմպիոն։ «Հրում» վարժությունում բուլղարացին 141 կգ արդյունքով նվաճել է փոքր ոսկե մեդալ։
Արտաքին հղումներ
Կատեգորիա:Բուլղարացի ծանրամարտիկներ Կատեգորիա:Ծանրամարտի Եվրոպայի չեմպիոններ
Samsung Galaxy Z Flip
Samsung Galaxy Z Flip, Անդրոիդի օպերացիոն համակարգով աշխատող ծալվող սմարթֆոն մշակված Samsung Electronics-ի կողմից ։ Սմարթֆոնի մասին առաջին անգամ խոսվեց 2020 Academy Awards-ի շրջանակներում ։ Samsung-ը իր նոր Galaxy S20-ը ներկայացրեց 2020 թվականի փետրվարի 11-ին, իսկ այս մոդելը փետրվարի 14-ին։ Ի տարբերություն Galaxy Fold-ի, սմարթֆոնը ծալվում է ուղղահայաց և նրանում օգտագործվել է հիբրիդային ապակի  ։
Դիզայն
Samsung Galaxy Z Flip-ը շրջանակը ամբողջությամբ պատրաստված է ալյումինից և «գերաբարակ» պլաստմասե շերտից, որը սմարթֆոնը դարձնում է նման Galaxy Fold-ին։ Սմարթֆոնի հետևի մասին համար օգտագործվում է սովորոկան Gorilla ապակի ։ Z Flip-ը առաջին ծայվող սմարթֆոնն է, որի էկրանը պատրաստված է ապակուց, այն դեպքում երբ նախկինում ստեղծված ծալվող հեռախոսների էկրանները պլաստիկից են (Motorola Razr, Galaxy Fold)։ Ապակուց պատրաստված էկրանները ավելի երկարակյաց են։ Հոդային մեխանիզմը բարելաված է, այն այժմ ավելի կայուն է փոշու նկատմամբ, Samsung-ը սմարթֆոնի հոդային մեխանիզմը գնահատում է ավելի քան 200 000 ծալում և բացում ։ Սմարթֆոնը հասանելի է երեք գույնով՝ Mirror Purple, Mirror Black և Mirror Gold, գույների հասանելիությունը կախված է երկրից։ Z Flip-ը նաև հասանելի կլինի Թոմ Բրաունի սահմանափակ մոդելներով, որոնք կլինեն կարմիր, սպիտակ և մոխրագույն ։
Սարքավորում
Սմարթֆոնը օգտագործում է ծալվող համակարգ, որպեսզի կարողանա թաքցենել 6.7 դյույմ 21:9 AMOLED էկրանը, որը ունի HDR10+-ի ապահովում։ Էկրանի վերին մասում կա շրջանաձև կտրվածք դիմային տեսախցիկի համար։ Արտաքին մասում տեսախցիկին կից ա փոքր 1,1 դյույմ էկրանը, որը կարող է ցուցադրել ժամ, ամսաթիվ և մարտկոցի կարգավիճակը, ինչպես նաև ցուցադրել ծանուցումները։ Սմարթֆոնում տեղադրված է Qualcomm Snapdragon 855+ SoC և Adreno 640 GPU, ինչպես նաև սմարթֆոնը ունի 8 ԳԲ օպերատիվ և 256 ԳԲ ներքին հիշողություն, որը հնարավոր չէ մեծացնել։ Նրանում օգտագործում է երկու մարտկոց, որոնց ընդհանուր ծավալը կազմում է 3300 ՄԱ/ժամ, և այն լիցքավորվում է USB-C-ով կամ անլար լիցքավորմամբ։ Միացման/անջատման ստեղնը գնվում է կողմին շրջանակի վրա և այն նաև աշխատում է ինչպես մատնահետքի սենսոր։ Սմարթֆոնի հետևի մասում տեղ են գտել երկու տեսախցիկները որոնք երկուսն էլ օժտված են 12 ՄՓ կետայնությամբ, ինչպես նաև մի տեսախցիկ էլ գտնվում է հեռախոսի դիմային մասում։
Ծրագրային ապահովում
Z Flip-ը աշխտում է Android 10 ՕՀ-ով և Samsung's One UI 2-ով ։
Ակնարկներ
Z Flip-ը մեկնարկի ժամանակ ստացավ դրական ակնարկներ։ PC Magazine Z Flip-ին տվեց 3/5 բալլ և նշեց՝ «Samsung Galaxy Z Flip-ը առաջին ծալովի հեռախոսն է, որն իսկապես աշխատում է, բայց այն դեռ թանկ է և հավանական է, որ այն նորաձյության օբյեկտ է, քան հիմնական հիթ» ։ CNET-ից Ջեսսիկա Դոլկուրը սմարթֆոնին տվեց 7,9/10-ից և նշեց՝ «համապարփակ սարք, որը հեշտ է անմիջապես վերցնել և օգտագործել»։ iFixit-ը Z Flip-ին տվեց 2/10 ։
Ծանոթագրություններ
Կատեգորիա:Սմարթֆոններ
Սիսակյան
Սիսակյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Կոսիցինի գիմնազիա
Պատմություն
Շինության առաջին հայտնի սեփականատերն է եղել Պրեոբրաժենսկի լեյբգվարդիայի ղեկավար Վ. Տ. Ռժևսկին ։ Նրա օրոք, 1710 թվականին, Բոլշայա Օրդինկա փողոցին կից դաստակերտի հիմքի վրա կառուցվեցին քարե պալատներ, իսկ նրանց հետևում տնկվել է կանոնավոր այգի ։
1758 թվականին՝ Ի. Գ. Ժուրավլյովի օրոք, փայտե կցակառույցները փոխարինվել են քարե կառույցներով, տեղադրվել են ներքին սանդուղքներ, ձևավորվել են սրահներ։ 18-րդ դարում գոյություն ունեցող, այսպես կոչված, «խուլ թաղամասում» հիմնական տան արևելյան եզրի մուտքի մոտ, Ժուրավլյովի օրոք ճակատային մուտքն արգելափակվել է արտաքին շինություններով ։
18-րդ դարի վերջում դաստակերտը տուժել է հրդեհի պատճառով։ Առանձնատան սեփականատերերից մեկը՝ վաճառական Վասիլևը, գրեթե ամբողջությամբ վերակառուցել է շենքը. գլխավոր տանն ավելացվել է երրորդ հարկ, շենքի ճակատը զարդարվել է, մուտքն ազատվել է, տեղադրվել են նոր դարպասներ, կառույցի հարավային մասում տնկվել է շքեղ այգի ։
Կառույցը հետագա փոփոխությունների ենթարկվեց 1812 թվականի Հայրենական պատերազմից հետո։ 1830-ական թվականներին շինության նոր սեփականատերերը դարձան առևտրական Գրաչովները, որոնց օրոք հիմնական տանն ավելացվել է դեպի այգին նայող տերասը։ 19-րդ դարի վերջում սեփականատերերը կառույցում չեն բնակվել ։
1906 թվականին դաստակերտի հյուսիսարևմտյան հատվածը վաճառվել է տան սեփականատեր Ա. Ա. Դուրիլինին, որի օրոք շենքը վարձակալվել է որպես Վ. Դ. Կոսիցինի արական մասնավոր գիմնազիային կից «Մարիա Ֆեոդորովնայի գրասենյակ»։ Շենքի վերակառուցումն իրականացրել է  ճարտարապետ Վլադիմիր Վլադիմիրովիչ Շերվուդը։ Սենյակները, որոնք հետագայում դարձել են դասասենյակներ, ընդլայնվել են, սանդուղքը զգալիորեն փոքրացել է, կառուցվել է կցաշենք ։
Հոկտեմբերյան հեղափոխությունից հետո նախկին գիմնազիայի շենքում տեղակայվել են երկրորդ աստիճանի միջնակարգ դպրոց, բժշկական դպրոց և մանկապարտեզ ։
Այժմ նախկին դաստակերտի գլխավոր տանը տեղակայված է 1989 թվականին հիմնադրված Սլավոնական գրականության և մշակույթի միջազգային հիմնադրամը։ 1993 թվականին դաստակերտի կցակառույցում հիմնադրվել է Իգոր Տալկովի թանգարանը ։
Աղբյուրներ
Կատեգորիա:Ռուսաստանի մշակութային ժառանգություն
Մամախաթուն (անձնանուն)
Ծանոթագրություններ
Կատեգորիա:Հայկական իգական անձնանուններ
Volkswagen
Volkswagen (արտասանվում է Ֆոլքսվագեն), գերմանական ավտոմոբիլային ապրանքանիշ։ Այս մակնիշի անվան տակ 2007 թվականին վաճառվել էր 5 միլիոն 20 հազար մեքենա։ Շտաբ-բնակարանը գտնվում է Վոլֆսբուրգում։
Տարվա ավտոմեքենա
2009 - Volkswagen Golf
2010 - Volkswagen Polo
2012 - Volkswagen up!
2013 - Volkswagen Golf
Տարվա եվրոպական մեքենք
1971 - Volkswagen K70
1975 - Volkswagen Golf
1982 - Volkswagen Polo
1984 - Volkswagen Golf
1989 - Volkswagen Passat
1992 - Volkswagen Golf
1995 - Volkswagen Polo
1997 - Volkswagen Passat
1998 - Volkswagen Golf
2004 - Volkswagen Golf
2006 - Volkswagen Passat
2009 - Volkswagen Golf
2010 - Volkswagen Polo
2012 - Volkswagen up!
2013 - Volkswagen Golf
Արտաքին հղումներ
Կատեգորիա:Գերմանական ավտոմեքենաներ Կատեգորիա:Ավտոմոբիլներ այբբենական կարգով
Կառնուա
Կառնուա (Carnoy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 75 մարդ, բնակչության խտությունը` 25.00 մարդ/կմ²։ Բնակավայրը զբաղեցնում է 3 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 34 կմ արևելք։
Տնտեսություն
2010 թվականին ուներ 78 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 22։ Ակտիվության ցուցանիշը կազմում է 71,8 %։ 56 աշխատունակ մարդկանցից աշխատել է 55 անձ (32 տղամարդ և 23 կին)։ Գործազուրկ են եղել 1 անձ (կին)։ 22 անաշխատունակներից 9-ը եղել են աշակերտներ կամ ուսանողներ, 2-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջիմի Ջամփ
Ջիմի Ջամփ (Jimmy Jump՝ «Թռչկոտ Ջիմի», իրական անունը՝ Ժաումե Մարկետ ի Կոտ, Jaume Marquet i Cot, ), ամենահայտնի սպորտային խուլիգաններից կամ «սթրայքերներից» մեկը  ։ Ծնվել և ապրում է իսպանական Կատալոնիայում։ Աշխատում է որպես անշարժ գույքի գործակալ, իսկ որոշ տվյալներով էլ՝ ճարտարապետ։
Բնորոշիչ գծեր
Ջիմիի պարտադիր ատրիբուտներից է կատալոնական կարմիր բարձր գլխարկը (բարետինա)։ Հաճախ նրա ձեռքին լինում է Կատալոնիայի դրոշը։
Ջիմի Ջամփի գործողությունները, ինչպես սթրայքերների մեծամասնության, մշտապես անվնաս են և ուղղված չեն սպորտային իրադարձության տապալմանը։ Նրա գործողությունների նպատակն է հայտնվել և որքան հնարավոր է շատ մնալ սպորտային, հասարակական և մշակութային միջոցառումների հեռարձակման կադրում՝ այդպես ուրախացնելով հանրությանն ու մեծացնելով իր հեղինակությունը։
«Ես ծնվել եմ, որ հայտնի լինեմ։ Իմ նպատակն է ուրախացնել հանդիսատեսին և ցանկացած խաղ վերածել շոուի, որի գլխավոր դերում, բնականաբար, ես կլինեմ»,- իր նպատակների մասին ասում է հենց Ջիմի Ջամփը։
Առաջին անգամ Մարկետն անօրինական գործողություն կատարել է 18 տարեկանում, երբ առանց տոմսի մտել էր Լուվր։ Ֆուտբոլի դաշտում նրա առաջին հայտնվելը տեղի է ունեցել 2003 թվականին՝ «Բարսելոնա» ֆուտբոլային ակումբի լեգենդար պաշտպան Աբելարդո Ֆեռնանդեսի հրաժեշտի խաղի ժամանակ։ Իր առաջնամուտից հետո Ժաումեն սկսել է հանդես գալ Ջիմի Ջամփ մականունով։
Նա արդեն իսկ ավելի քան 100 անգամ հայտնվել է ֆուտբոլային և մշակութային այլ իրադարձությունների կենտրոնում։ Եղել են դեպքեր, երբ նա հայտնվել է նաև իսպանական կենտրոնական հեռուստաընկերությունների ուղիղ եթերում։
Ֆուտբոլ
2004 թվականի հուլիսի 4-ին Ֆուտբոլի Եվրոպայի 2004 թվականի առաջնության ժամանակ, երբ եզրափակչում հանդիպում էին Հունաստանն ու Պորտուգալիան, Մարկետը «Բարսելոնա» ֆուտբոլային ակումբի դրոշը նետել է Պորտուգալիայի ավագ Լուիշ Ֆիգուի վրա, որը 2000 թվականին թողել էր թիմը՝ միանալով նրա դարավոր ախոյանին՝ Ռեալ Մադրիդին ։
ՈՒԵՖԱ-ի Չեմպիոնների Լիգայի 2005-2006 խաղաշրջանի կիսաեզրափակչում, երբ հանդիպում էին «Վիլյառեալ»-ը և «Արսենալ»-ը, նա վազել է դեպի խոտածածկ՝ երկրորդ խաղակեսի մեկնարկից անմիջապես առաջ։ Նա խաղադաշտում «Արսենալ»-ի ֆուտբոլիստ Թիերի Անրիի ուղղությամբ նետել է «Բարսելոնա»-ի մարզաշապիկը, որի վրա գրված է եղել «Անրի» անունը և «14» թիվը։ 2007 թվականի հունիսի 25-ին Թիերի Անրին պայմանագիր կնքեց «Բարսելոնա»-ի հետ։
ՈՒԵՖԱ-ի Չեմպիոնների Լիգայի 2006-2007 խաղաշրջանի եզրափակչում, որն ընթանում էր Հունաստանի մայրաքաղաք Աթենքում և կայանում «Միլան»-ի և «Լիվերպուլ»-ի միջև, Ջիմի Ջամփը հունական դրոշով վազել է խաղադաշտ, սակայն այս կադրը չի հայտնվել հեռուստախցիկների կադրում։ Նույն տարվա օգոստոսին, «Բավարիա»-ի դարպասին խփած գոլից հետո, Մարկետը գլխարկ է դրել Լիոնել Մեսսիի գլխին (լուսանկարը տեղեկաքարտում)։
Մարկետը հայտնվել է նաև Ֆուտբոլի Եվրոպայի 2008 թվականի առաջնության կիսաեզրափակչում, որտեղ հանդիպում էին Գերմանիայի և Թուրքիայի ազգային հավաքականները։ Այս անգամ նրա ձեռքին Տիբեթի դրոշն էր, իսկ շապիկին գրված էր «Տիբեթը Չինաստան չէ»։
2010 թվականի հուլիսի 11-ին Ֆուտբոլի աշխարհի 2010 թվականի առաջնության մեկնարկից րոպեներ առաջ, երբ Հարավաֆրիկյան Հանրապետության Յոհաննեսբուրգ քաղաքի խաղադաշտում հանդիպելու էին Իսպանիայի և Նիդերլանդների ազգային հավաքականները, Մարկետը վազել էր խաղադաշտ և փորձել բարետինա դնել Ֆուտբոլի աշխարհի գավաթի վրա, մինչև նրան կբռնեին անվտանգության ծառայության մի քանի աշխատակիցներ։ Պատահարի համար նա տուգանվել էր 2000 հարավաֆրիկյան ռենդով ։
2010 թվականի սեպտեմբերի 11-ին Մարկետը, հունգարական դերբիի՝ «Ույպեշտ»-ի և «Ֆերենցվարոշի»-ի հանդիպման երկրորդ խաղակեսից առաջ վազել էր մրցադաշտ։ Նա պարզել էր կատալոնական դրոշը «Ընդմիշտ Կուբալա» գրվածքով՝ ի հիշատակ «Բարսելոնայի» և «Ֆերենցվարոշիի» նախկին ֆուտբոլիստ Լադիսլավ Կուբալայի։ Մինչև անվտանգության աշխատակիցները կբռնեին նրան, նա գնդակը նետել է դեպի «Ֆերենցվարոշիի» դարպասը ։ Անվտանգության աշխատակիցները նրան տարել էին ոստիկանություն, որտեղ, մինչ ազատ արձակումը, մնացել էր 4 ժամ։ Ջամփը տուգանվել էր նաև 350 եվրոյով։
2011 թվականի մայիսի 3-ին նա հայտնվել է «Կամպ Նոու» մարզադաշտում՝ ՈՒԵՖԱ Չեմպիոնների Լիգայի 2011–2012 խաղաշրջանի կիսաեզրափակիչ պատասխան խաղի երկրորդ խաղակեսից առաջ, երբ խաղադաշտում հանդիպում էին «Բարսելոնան» և «Ռեալ Մադրիդը»։
2011 թվականի մայիսի 28-ին էլ նա վազել է «Ուեմբլի» մարզադաշտի խաղադաշտ, որտեղ ընթանում էր Չեմպիոնների լիգայի եզրափակիչ խաղի երկրորդ խաղակեսը՝ «Բարսելոնայի» և «Մանչեսթեր Յունայթեդի» միջև։
Տարբեր ժամանակներում նրա թիրախներն են եղել Ֆրանկ Ռայկարդը, Ֆլորենտինո Պերեսը, Իկեր Կասիլյասը, Էմիլիո Բուտրագենիոն, Յոհան Կրոյֆը, Կառլես Պույոլը, Բոբի Ռոբսոնը, Կրիշտիանու Ռոնալդուն և նույիսկ Լուիշ Ֆիգուի կինը։
Ֆորմուլա 1
2004 թվականի հունիսի 9-ին, երբ Բարսելոնայում ընթանում էր Ֆորմուլա-1-ի հերթական փուլը, Ջիմի Ջամփը վազել է վազքուղի այն ժամանակ, երբ բոլիդների վարորդները տաքացման շրջան էին անում (պատրաստվում էին հիմնական մրցարշավին)։ Չնայած նա պնդում էր, որ ունի բազմաթիվ երկրպագուներ (ֆուտբոլային խաղերի ժամանակ իր անակնկալ հայտնվելու հետևանքով), Ջամփը քննադատության ենթարկվել վարորդների կյանքերը վտանգի տակ դնելու համար, չնայած մեքենաները այդ պահին շարժվում էին ցածր արագությամբ։
Թենիս
2009 թվականին Թենիսի Ֆրանսիայի բաց առաջնության ժամանակ Ջիմի Ջամփը փորձել է իր ֆիրմային կարմիր գլխարկը հագցնել առաջնության չեմպիոն Ռոջեր Ֆեդերերին, սակայն բռնվել է անվտանգության աշխատակիցների կողմից և ավելի ուշ դատապարտվել 12 ամիս ազատազրկման։
Եվրատեսիլ երգի մրցույթ
Նորվեգիայի մայրաքաղաք Օսլոյում Եվրատեսիլ 2010 երգի մրցույթի ժամանակ Մարկետը ներխուժել է բեմ և փորձել միանալ պարողներին, երբ ելույթ էր ունենում Իսպանիայի ներկայացուցիչ Դանիել Դիխեսն իր «Algo pequeñito» երգով։ Նա կանգնել էր երգչի առաջ՝ բեմին մնալով ավելի քան 15 վայրկյան։ Անվտանգության աշխատակիցները նրան հեռացնում են Telenor Arena-ից և տարել Սանդվիկայի ոստիկանության բաժին, որտեղ Ջամփը ձերբակալվել է և տուգանվել 15 000 նորվեգական կրոն։ Պատահարի պատճառով Եվրատեսիլ երգի մրցույթի այդ ժամանակվա գործադիր վերահսկիչ Սվանտե Ստոկսելիուսը Իսպանիայի ներկայացուցչին, վերջին ելույթից հետո, թույլատրել է ևս մեկ անգամ կատարել իր երգը  ։
Փաստեր
Ջիմի Ջամփի կուռքերից մեկը եղել է Դոն Կիխոտը՝ մարդ, որը բարի նպատակներ ուներ և դրան զուգահեռ զբաղվում էր բացարձակ անիմաստ գործերով, ինչպես, օրինակ, հողմաղացների դեմ պայքարն էր։ Բացի այդ, Ջամփի երազանքն է նվաճել Հոլիվուդն ու ստանալ Օսկար մրցանակ։
Արտաքին հղումներ
Կատեգորիա:Ֆուտբոլային երկրպագուներ Կատեգորիա:Իսպանացի ճարտարապետներ
Սողոմոն Թեհլիրյանի հուշարձան (Մարալիկ)
Սողոմոն Թեհլիրյանի հուշարձան, Հայոց ցեղասպանության վերապրող, ազգային հերոս Սողոմոն Թեհլիրյանի հուշարձանը Շիրակի մարզի Մարալիկ քաղաքի հրապարակում։
Հերիքնազ Գալստյան
Հերիքնազ Ցոլակի Գալստյան, հայ քանդակագործ։
Սողոմոն Թեհլիրյանի հուշարձան (Մարալիկ)
Պատմություն
Հուշարձանը տեղադրվել է Հայոց ցեղասպանության 100-ամյա տարելիցի միջոցառումների շրջանակում, 2015 թվականի ապրիլի 22-ին ։ Հուշարձանի բացման արարողությանը ներկա են գտնվել Շիրակի մարզպետ Ֆելիքս Ցոլակյանը, Մարալիկի քաղաքապետ Արտակ Գևորգյանը, «Սողոմոն Թեհլերյան» հայրենասիրական հկ նախագահ Ռազմիկ Դարբինյանը, բարերար Յուրա Հովհաննիսյանը, քանդակագործ Սամվել Պետրոսյանը, մարալիկցիներ, հյուրեր։
Հերիքնազ Գալստյան
Կենսագրություն
1985 թվականին ավարտել է Երևանի գեղարվեստա-թատերական ինստիտուտի քանդակի բաժինը, Արա Հարությունյանի արվեստանոցը։ Մասնակցել և կազմակերպել է բազում խմբակային ցուցահանդեսներ։ Աշխատանքները գտնվում են մասնավոր հավաքածուներում՝ Հայաստանում և նրա սահմաններից դուրս ։
Սողոմոն Թեհլիրյանի հուշարձան (Մարալիկ)
Տվյալներ
Բրոնզաձույլ հուշարձանն ունի 4 մետր բարձրություն։ Թեհլիրյանը կանգնած է գրանիտե պատվանդանին՝ ատրճանակը ձեռքին, ոտքի տակ Թալեաթի գլուխը ։ Հուշարձանը ստեղծել է քանդակագործ, ՀՀ Վաստակավոր նկարիչ Սամվել Պետրոսյանը։ Կառուցվել է բարերար Յուրա Հովհաննիսյանի աջակցությամբ։
Հերիքնազ Գալստյան
Արտաքին հղումներ
Կատեգորիա:Հայ կին քանդակագործներ
Սողոմոն Թեհլիրյանի հուշարձան (Մարալիկ)
Տվյալներ
Սողոմոն Թեհլիրյանին նվիրված հուշարձաններ կան նաև Ֆրեզնոյում, Թալինի շրջանի Մաստարա գյուղում և Երևանում։
Արտաքին հղումներ
Կատեգորիա:Շիրակի մարզի հուշարձաններ Կատեգորիա:Հայոց ցեղասպանության հուշարձաններ Կատեգորիա:Մարալիկի շենքեր և կառույցներ Կատեգորիա:Սամվել Պետրոսյանի քանդակներ
Շահ
Շահ (պարսկ.՝ տիրակալ, արքա), միապետի տիտղոս Մերձավոր և Միջին Արևելքի երկրներում, Հնդկաստանում (Դելիի սուլթանությունում)։ Առաջին անգամ շահ և ապա շահնշահ (արքայից արքա) օգտագործվել է Իրանում, Սասանյանների տիրապետության ժամանակ և պահպանվել մինչև 1979 թվականի փետրվարը, երբ գահընկեց արվեց շահ Մոհամմադ Ռեզա Փահլավին։
Հղում
Կատեգորիա:Ազնվական տիտղոսներ Կատեգորիա:Թուրքիայի պատմություն Կատեգորիա:Ազգային և էթնիկ առաջնորդման կոչումներ Կատեգորիա:Օսմանյան տիտղոսներ Կատեգորիա:Իրանի տիտղոսներ
Սինձ
Սինձ, այծամորուս կամ քոշմորուք, (Tragopógon), աստղածաղկազգիների (բարդածաղկավորներ) ընտանիքի երկամյա կամ բազմամյա, կաթնանման հյութ պարունակող խոտաբույսերի ցեղ։ Հայտնի է 150 (այլ տվյալներով 84) տեսակ ։
Անվանում
Գիտական անվանումը ծագել է τράγος (tragos) - այծ և (pogon) - մորուք բառերից, որը բացատրվում է նրանով, որ բույսը այծի մորուսի տեսք ունի ։
Կենսաբանական նկարագիր
Ցողունն ուղիղ է (բարձրությունը՝ 10–60 սմ)։ Տերևները հերթադիր են, նշտարաձև կամ գծանշտարաձև։ Ծաղկաբույլը զամբյուղ է, ծաղիկները՝ լեզվակավոր, սովորաբար՝ դեղին, հազվադեպ՝ ծիրանագույն, մանուշակագույն։ Պտուղը երկարավուն, իլիկաձև, սպիտակ, թափվող փուփուլով սերմիկ է։ Ծաղկում է մայիս-օգոստոսին։ Արևմտյան Եվրոպայի որոշ երկրներում ստեղծվել են սնձի տնկադաշտեր։
Հայաստանում
Հայաստանում՝ 12 տեսակ՝ Տարածված է Հայաստանի բոլոր մարզերում։ Աճում է մարգագետիններում, տափաստաններում, անտառի բացատներում, չոր, քարքարոտ լանջերին և այլն։
Նշանակություն
Մեղրատու է։ Սինձը կարելի է ուտել թարմ քաղելուց հետո, քաղցրահամ է։ Սինձից հայկական գյուղերում պատրաստվել է ձութ։ Տերևները, ցողուններն ու արմատներն օգտագործվում են սննդի մեջ։ Նաև կերաբույս է։ Որոշ տեսակներ դեղաբույսեր են. պարունակում են ինուլին, կաուչուկ։
Տեսակներ
Տեսակները GRIN կայքի'' տվյալների.
Արտաքին հղումներ
Կատեգորիա:Աստղածաղկազգիներ Կատեգորիա:Մեղրատու բույսեր Կատեգորիա:Արմատապտուղներ
Վիտորոգ (լեռ)
Գագաթին հանդիպում են Շիպովո, Գլամոչ և Կուպրես համայնքների սահմանները։ Այստեղ է գտնվում նաև ստորգետնյա կառույց, որը կառուցվել է Հարավսլավիայի ազգային բանակի կողմից։ Այժմ այն օգատագործվում է լեռնագնացների ակումբի կողմից։
Ծանոթագրություններ
Կատեգորիա:Բոսնիա և Հերցեգովինայի լեռներ
Իցհակ Ռաբինի սպանություն
Իցհակ Ռաբին, իսրայելցի քաղաքական և ռազմական գործիչ, սպանվել է 1995 թվականի նոյեմբերի 4-ին Թել Ավիվում՝ Իսրայելի Թագավորների հրապարակում։ 1995 թվականի նոյեմբերի 4-ին, երբ Իսրայելի Թագավորների հրապարակում (ներկայումս՝ Ռաբինի հրապարակ) հօգուտ խաղաղության գործընթացի բազմահազարանոց միտինգում ելույթ ունենալուց հետո Իցհակ Ռաբինը մոտեցավ մեքենային, նրա վրա 3 անգամ կրակեցին։ 40 րոպե անց նա մահացավ «Իխոլով» հիվանդանոցում։ Մարդասպանն Իգալ Ամիրն էր՝ ուլտրաաջ կրոնական և քաղաքական ծայրահեղական. իր հանցագործությունը հիմնավորեց նրանով, որ «պաշտպանում էր Իսրայելի ժողովրդին Օսլոյի պայմանագրից»։
1996 թվականի մարտի 27-ին դատարանը Իգալ Ամիրին դատապարտեց մենախցում ցմահ ազատազրկմամբ։
Ռաբինի սպանությունը ռեզոնանս առաջ բերեց ինչպես Իսրայելում, այնպես էլ աշխարհում։ Նրա թաղմանը մասնակցեցին մի շարք պետությունների ղեկավարներ, ներառյալ՝ ԱՄՆ-ի նախագահ Բիլ Քլինթոնը, Եգիպտոսի նախագահ Հոսնի Մուբարաքը և Հորդանանի թագավոր Հուսեյնը։
Ռաբինը թաղված է Երուսաղեմի Հերցելի լեռան վրա։
Հասարակության արձագանքը
Սպանությունից հետո Իցհակ Ռաբինը ազգային խորհրդանիշ դարձավ իսրայելական ձախ ճամբարի համար։ Համընդհանուր վրդովմունքի մթնոլորտում մոռացվեց նրա վարած քաղաքականության ցածր վարկանիշը. հարցումները ցույց տվեցին, որ եթե ընտրություններն անցկացվեին սպանությունից անմիջապես հետո, ապա Ռաբինի իրավահաջորդ Շիմոն Պերեսը կստանար քվեների 60%-ը, իսկ ընդդիմության առաջնորդ Բենյամին Նեթանյահուն՝ 28 %-ը. նման հարաբերակցությունը Իսրայելում վերջին 30 տարիների ընթացքում աննախադեպ էր։
Սպանությունը դատապարտելու հարցում համընդհանուր համերաշխությունը պայմանավորված էր երկու գործոնով։ Մի կողմից ազդեցիկ ձախ շրջանակները ԶԼՄ-ներում այդ հանցագործության բարոյական պատասխանատվությունը դնում էին ամբողջ ազգային ճամբարի, և առաջին հերթին՝ կրոնական սիոնիստների վրա (քանի որ Իգալ Ամիրը այդ ճամբարի գաղափարակիրն էր)։ Սրա հետևանքը եղավ Ռաբինի քաղաքական հակառակորդների ճամբարի վրա հարձակումների ալիքը, ինչը հետագայում պատասխան արձագանք հարուցեց և ամրապնդեց իսրայելական հասարակության մեջ առկա պառակտումը ։
Ռաբինի հիշատակը
1997 թվականի Հիշատակի օրվա օրենքի համաձայն՝ Խեշվան ամսվա 12-րդ օրը հրեական օրացույցով պաշտոնապես սահմանվել է Իցհակ Ռաբինի հիշատակի օր ։
2007 թվականի վերջի տվյալներով՝ Իցհակ Ռաբինի անունը կրում են ՝ 28 դպրոց, 8 ուսանողական քաղաք, 26 պողոտա, փողոց, ճանապարհ և կամուրջներ, 14 շրջաններ, 13 փոքր թաղամաս (դրանցից 4-ը Թել Ավիվում), 12 մանկապարտեզ, զբոսայգի և ծառ, որոնք տնկվել էին ի հիշատակ հանգուցյալ վարչապետի, 11 հրապարակ, 10 շենք և համալիր, դրանց թվում նաև թատրոն, 7 այգի, 3 հանրային կենտրոն, 3 ֆակուլտետ (Հայֆայում և Երուսաղեմում), 2 սինագոգ, 2 սպրոտային համալիր, վնասքաբանության 2 բաժին, 1 բնակավայր, 1 ռազմական բազա, 1 առևտրային համալիր, 1 հիվանդանոց, 1 էլեկտրակայան, ՀԱԿ Էյլաթում՝ Հորդանանի հետ սահմանին։ Դրանից բացի Թել Ավիվում կառուցված է Ռաբինի ժառանգության ուսումնասիրության հսկայական կենտրոն։
2009 թվականի նոյեմբերի 7-ին Թել Ավիվի կենտրոնակական հրապարակում 20-հազարանոց ցույց տեղի ունեցավ Իցհակ Ռաբինի սպանության 14-րդ տարելիցի կապակցությամբ։ Գլխավոր իրադարձություն դարձավ ԱՄՆ-ի նախագահ Բարաք Օբամայի տեսահաղորդագրությունը, որտեղ նա խաղաղություն է մաղթում իսրայելցիներին և պաղեստինցիներին և խոնարհվում Իցհակ Ռաբինի արիության առջև ։
Այլընտրանքային վարկածներ
Ռաբինի սպանությունը տարաբնույթ լուրեր և ասեկոսեներ առաջ բերեց։ Իգալ Ամիրը ընդհատակյա ուլտրաաջ ծայրահեղական «Էյալ» (Հուդայի առյուծներ) կազմակերպության անդամ էր, ինչը տեղիք տվեց ենթադրելու, որ դա դավադրություն էր։
Ինչպես Իսրայելի, այնպես էլ արտերկրյա տարբեր աղբյուրներ մատնացույց էին անում սպանության պաշտոնական վարկածի անհամապատասխանությունը և արտահայտում էին իրենց զարմանքը առ այն, որ Շաբակը (Անվտանգության Ծառայությունը) չի կարողացել կանխել կատարվածը, ինչն էլ բազում խոսակցություններ է հարուցել սպանության մեջ  քաղաքական էշելոնի և անվտանգության ծառայության ներկայացուցիչների հնարավոր մասնակցության մասին։
Շաբակը պաշտոնապես հայտարարեց միայնակ-մարդասպանի, ում գործողությունները անհնար էր կանխատեսել, վերաբերյալ տարբերակը, որը, սակայն, բազմաթիվ կշտամբանքների արժանացավ։
Առանձնակի ուշագրավ էր այն փաստը, որ մարդասպանի մտերիմ ընկերը՝ Ավիշայ Ռավիվը, Շաբակի գործակալ էր, ով, ըստ վկաների ցուցմունքների, տեղյակ է եղել Ամիրի ծրագրերի մասին, բայց այդպես էլ նրան չի մատնել՝ չնայած հասարակական և քաղաքական շրջանակների բազմաթիվ պահանջների։ Արդյունքում ի հայտ եկան սպանության նպատակով դավադրության մեծ թվով վարկածներ, ըստ այդ՝ պաշտոնական տարբերակից տարբերվող վարկածների հրապարակվեցին հոդվածներ և լույս տեսան գրքեր։
Վարկածներից մեկը իր՝ «Ով է իսկապես սպանել Ռաբինին» գրքում ներկայացնում է Բարի Խամիշը։ Մասնավորապես, նա առաջ է քաշում այն տարբերակը, որ Ամիրը իսրայելական գաղտնի ծառայության գործակալ էր. ծառայությունը փորձում էր օգնել Ռաբինին մոտալուտ ընտրություններում և որոշում է մահափորձն օգտագործել որպես ընտրությունների արդյունքների վրա ազդող գործոն։ Ամիրը գաղտնի ծառայությունից ստացել էր «ոչ իրական» փամփուշտներ, բայց դրանք փոխարինել իսկականով։ Այդ պատճառով նրան թույլատրվել է նվազագույն հետավորությամբ մոտենալ Ռաբինին։ Ամիրը օգտագործել է առիթը, և սպանությունը կայացել է։
Ըստ մեկ այլ վարկածի, Ռաբինի մահափորձը ծրագրված է եղել Շիմոն Պերեսի՝ «Ավոդա»-ի (Իսրայելի աշխատանքային կուսակցություն) երկրորդ դեմքի կողմից։ Այս տարբերակը գաղտնի ծառայություններին մեղադրում է նրանում, որ նրանք ինքնակամ են փոխարինել Ամիրին տրված ոչ իսկական փամփուշտները իսկականով՝ չնայած Պերեսի նախնական ծրագրի։ Դատարկ փամփուշտների մասին խոսակցությունների հիմքում ընկած է այն, որ ամբոխից ինչ-որ մեկը փորձել է բոլորին հանգստացնել՝ գոռալով, որ փամփուշտները իրական չեն։
Վերջին խոսքը
Հատված 1995 թվականի նոյեմբերի 4-ին Թել Ավիվում՝ Իսրայելի Թագավորների հրապարակում, հօգուտ խաղաղության գործընթացի բազմահազարանոց ցույցի ժամանակ արտասանած խոսքից ՝
Աղբյուրներ
Կատեգորիա:Դավադրության տեսություն Կատեգորիա:Հրեական կրոնական ահաբեկչություն Կատեգորիա:Իսրայելցի քաղաքական գործիչներ Կատեգորիա:Հայտնի սպանվածներ
Բարբու Իսկովեսկու
Բարբու Իսկովեսկու (Barbu Iscovescu, ), հրեական ծագումով ռումինացի նկարիչ, գրաֆիկ։ Մասնակցել է 1848 թվականի Վալախիայի հեղափոխությանը։
Կենսագրություն
Ծնվել է 1816 թվականին Բուխարեստում, նկարիչ Հաիմ Իցկովիչի ընտանիքում։ Մանկությունից հորն օգնել է նրա աշխատանքում։ Երբ դրսևորվել են Բարբուի նկարչական ընդունակությունները, հայրն ուղարկել է նրան սովորելու ։ 1835-1842 թվականներին սովորել է Վիեննայում, ապա Փարիզում՝ Ֆրանսուա Պիկոյի և Միշել Դրոլինգի մոտ ։
Դեռևս Փարիզում Իսկովեսկուն ծանոթացել է արտագաղթած ռումինացի հեղափոխականների, մասնավորապես՝ Դանիել Ռոզենտալի և Հիլել Մանոախի հետ։ Իր ծանոթ հեղափոխականներից նա որոշակի ցուցումներ է ստացել Վալախիայում գաղտնի կազմակերպությունների գործունեության մասին, որոնք նպատակ ունեին Բալկաններում արթնացնելու հեղափոխական շարժումը։ Տուն վերադառնալով 1948 թվականի Դանուբյան իշխանությունների հեղափոխության նախօրեին՝ նա ակտիվ մասնակցություն է ունեցել այդ շարժմանը։ Իսկովեսկուն նկարել է հեղափոխությաան եռագույն խորհրդանշանը, որը Բուխարեստի բնակիչները կրել են 1848 թվականի հունիսի 11-ին ։ Երբ ռուսական զորքերը մտել են Վալախիա և վերջ են դրել հեղափոխական շարժմանը, Իսկովեսկուն հեղափոխական իրադարձությունների շատ մասնակիցների հետ ստիպված է եղել լքելու հայրենիքը։ Սկզբում հաստատվել է Բրաշովում, ապա տեղափոխվել Բելգրադի մերձակայքում գտնվող Զեմուն քաղաք, այնտեղից էլ Փարիզ ։ Այնուհետև ռումինացի շատ արտագաղթյալների հետ տեղափոխվել է Կոստանդնուպոլիս, որտեղ էլ մնացել է մինչև իր կյանքի վերջը ։ Թաղված է իր հեղափոխական ընկերների հետ։
Ստեղծագործություն
Բարբու Իսկովեսկուն նկարել է իր ժամանակի հեղափոխականների դիմանկարներ ։ Դրանցից առավել հայտնի են Նիկոլաե Գոլեսկուի, Ավրաամ Յանկուի, Սիմոն Բալինտի, Դմիտրիե Բոլինտինյանուի դիմանկարները։ Նրա վրձնին են պատկանում նաև Միխայ Քաջի, Մատեյ Բասարաբայի, Կոնստանդին Մավրոկորդատի դիմանկարները ։ Իսկովեսկուն հայտնի է նաև իր բնանկարներով։
Գրականություն
Կատեգորիա:Ռումինացի նկարիչներ
Իրանական ճգնաժամ (2019-2020)
Նախապատմություն
2015 թվականի հուլիսի 15-ին Իրանն ու «վեցնյակի» երկրները (ԱՄՆ, Ֆրանսիա, Մեծ Բրիտանիա, Գերմանիա, Չինաստան և Ռուսաստան) Իրանի դեմ պատժամիջոցների չեղարկման դիմաց համաձայնության են եկել Իրանի միջուկային ծրագրի շուրջ։ Ըստ համաձայնագրի, Իրանը պետք է թույլ տա ՄԱԳԱՏԷ-ի տեսուչներին իրենց միջուկային օբյեկտներում, Արևմուտքի երկրները, իրենց հերթին, աստիճանաբար հանեն Իրանի դեմ պատժամիջոցները։ Համաձայնագիրը պետք է վավերացվի բոլոր կողմերի կողմից և հավանության արժանանա ՄԱԿ-ի Անվտանգության խորհրդի կողմից ։
2017 թվականի հոկտեմբերին ԱՄՆ նախագահ Դոնալդ Թրամփը հայտարարել էր, որ այլևս Կոնգրեսին չի հավաստիացնի, որ «Գործողությունների համատեղ համապարփակ ծրագիրը» համապատասխանում է երկրի շահերին ։
2018 թվականի մայիսի 8-ին Թրամփը հայտարարել էր Իրանի միջուկային ծրագրի շուրջ համաձայնագրից երկրի դուրս գալու մասին։ ԱՄՆ նախագահը հայտարարել է, որ ԱՄՆ-ն ապացույցներ ունի, որ Իրանը շարունակում է միջուկային զենքի մշակումը՝ դրանով իսկ խախտելով գործողությունների ընդհանուր համապարփակ ծրագիրը։ Նա նաև հայտարարել Է Թեհրանի դեմ պատժամիջոցների վերականգնման մասին ։
2019 թվականի մայիսի 8-ին (պայմանագրից ԱՄՆ-ի դուրս գալու տարելիցին) Իրանը, ի պատասխան ԱՄՆ-ի գործողությունների, հայտարարել Է միջուկային գործարքի մի շարք կետերի (հարստացված ուրանի և ծանր ջրի պաշարների մասով) կատարման դադարեցման առաջին փուլի մասին։ Մասնավորապես, Իրանը գերազանցել է ցածր հարստացված ուրանի պաշարների նշանակությունը, որը սահմանվել է 300 կիլոգրամ նիշով։ 2019 թվականի հուլիսի 7-ին Թեհրանը հայտարարել է պարտավորությունների կրճատման երկրորդ փուլի մասին։ Իրանը հայտարարել է, որ սկսում է ուրանի հարստացման գործընթացը միջուկային համաձայնագրից բարձր մակարդակով՝ 3.67 % ։
Ծանոթագրություններ
Կատեգորիա:Իրանի պատմություն Կատեգորիա:Իրանի արտաքին հարաբերություններ Կատեգորիա:2019 հակամարտություններ Կատեգորիա:2020 քաղաքականությունում Կատեգորիա:Իրանի քաղաքականություն
Ամորձաբորբ
Ամորձաբորբ, օրխիտ, հաճախ առաջանում է վարակիչ հիվանդությունների (գրիպ, խոզուկ, տուբերկուլոզ, գոնոռեա) բարդացման կամ ամորձու վնասվածքի ժամանակ։ Հիվանդությունն սկսվում է բուռն, կտրուկ բարձրանում է ջերմաստիճանը, ամորձին մեծանում է, դառնում պինդ և խիստ ցավոտ։ Բարդացման դեպքում բորբոքային գործընթացի խորացումը կարող է հանգեցնել ամորձու մեռուկացման։ Ամորձաբորբի ժամանակ հարկավոր է պահպանել անկողնային ռեժիմ և կրել ամորձակալ։ Ջերմաստիճանի իջեցումից և բորբոքային երևույթները մեղմանալուց հետո էլ շարունակում են կրել ամորձակալ կամ կիպ վարտիք։ Ամորձաբորբի ժամանակ ժամանակավորապես արգելվում է սեռական կյանքը։
Չիպոլինո (ֆիլմ)
«Չիպոլինո» («Чиполлино»), խորհրդային էքսցենտրիկ երաժշտական կինոկատակերգություն, որն ստեղծել է ռեժիսոր Թամարա Լիսիցյանը «Մոսֆիլմ» կինոստուդիայում 1973 թվականին Ջանի Ռոդարիի «Չիպոլինոյի արկածները» հեքիաթի մոտիվներով, որը թարգմանել է Զլատա Պոտապովան և խմբագրել է Սամուիլ Մարշակը։ Հեղինակը ֆիլմում կատարել է ոչ մեծ դեր՝ կամեո, ինչպես նաև նրա հետ նկարահանվել է նրա դուստրը ՝ Պաոլան։
Սյուժե
Գյուղի բնակիչները, որտեղ ապրում է Չիպոլինո սոխ-տղան, հավաքվել են շուկայի հրապարակում՝ իրենց մոտ ժամանած արքայազն Լիմոնի հետ հանդիսավոր հանդիպման համար։ Մեծ թվով հավաքվածների միջև առաջացած հրմշտոցի ժամանակ Չիպոլինոյի հայրը՝ Չիպոլոնեն անունով, պատահաբար տրորում է արքայազնի ոտքը և բանտ է նետվում որպես խռովարար և խառնակիչ։
Կոմսուհի Բալերի կառավարիչ՝ ասպետ Պոմիդորը, կատարելով տիրուհիների կամքը, վտարել է փոքրիկ տնակում ապրող դժբախտ քավոր Դդումին, որն ապրում է սոխերի ընտանիքի հարևանությամբ։ Նրա տարածքը արքայազնին շտապ անհրաժեշտ է նոր ռազմաբազայի համար, որը նախագծել է օտարերկրյա ռազմական խորհրդատու միստր Գազարոն։
Կոմսուհի Բալերը հրապարակում են հրամանագիր, որում նշվում է, որ արդեն գանձվելու է վարձ օդի համար, որը շնչում են գյուղի բնակիչները, ինչպես նաև անձրևի, ձյան, կարկուտի և այլ տեղումների համար։